Document ID: 32015D0129

VYKONÁVACIE ROZHODNUTIE KOMISIE (EÚ) 2015/129
z 26. januára 2015,
ktorým sa mení príloha I k rozhodnutiu 93/52/EHS, pokiaľ ide o úradné uznanie Cypru za územie bez výskytu brucelózy (B. melitensis)
[oznámené pod číslom C(2015) 172]
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (1), a najmä na jej kapitolu 1 oddiel II prílohy A k nej,
keďže:
(1)
V smernici 91/68/EHS sa vymedzujú veterinárne podmienky, ktorými sa riadi obchod s ovcami a s kozami v Únii. Stanovujú sa v nej podmienky, za akých sa členské štáty alebo ich regióny môžu úradne uznávať za územie bez výskytu brucelózy.
(2)
V prílohe I k rozhodnutiu Komisie 93/52/EHS (2) sú uvedené členské štáty, ktoré sú úradne uznané za územie bez výskytu brucelózy (B. melitensis) v súlade so smernicou 91/68/EHS.
(3)
Cyprus predložil Komisii dokumentáciu, v ktorej preukazuje splnenie podmienok stanovených v kapitole 1 oddiele II bode 1 písm. b) prílohy A k smernici 91/68/EHS na to, aby bolo celé jeho územie úradne uznané za územie bez výskytu brucelózy (B. melitensis).
(4)
Po posúdení dokumentácie predloženej Cyprom by sa tento členský štát mal úradne uznať za územie bez výskytu brucelózy (B. melitensis).
(5)
Príloha I k rozhodnutiu 93/52/EHS by sa preto mala zodpovedajúcim spôsobom zmeniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO ROZHODNUTIE:
Článok 1
Príloha I k rozhodnutiu 93/52/EHS sa nahrádza textom v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 26. januára 2015

Labels: 18
6